Metro 123 kapret

Metro 123 kapret (originaltittel: The Taking of Pelham 123) er en amerikansk thrillerfilm regissert av Tony Scott. Denzel Washington og John Travolta er de to hovedpersonene i filmen. Filmen er en nyinnspilling av Pelham 1-2-3 kapret fra 1974.

 Sammendrag 
En mann som kaller seg "Ryder" kaprer et tog fra New Yorks undergrunnsbane klokken 1:23 om morgenen. Ryder kommer sammen med tre andre tungt bevæpnede menn: Bashkin, Emri og den tidligere tog-operatøren Phil Ramos. De kobler den fremste vognen fra resten av toget, og tar alle passasjerene som gissel. Walter Garber fra Metropolitan Transportation Authority mottar krav om 10 millioner dollar i løsepenger fra Ryder, og de krever at pengene skal leveres i løpet av 60 minutter. De advarer om at hvert minutt over denne fristen de må vente, kommer de til å henrette et gissel.

Bashkin dreper en politimann som mistenker at noe er galt. Garber forsøker å forhandle med dem, samtidig som Ramos og Emri setter opp internett-tilgang i tunnelen. Ryder bruker en bærbar datamaskin for å se Dow Jones stupe nesten 1 000 poeng i løpet av den neste timen som svar på gissel-situasjonen. En av passasjerens bærbare datamaskiner kobler seg også til Internett, og maskinens webkamera blir aktivert. Kameraet lar politiet følge med på ranerne. Camonetti fra New York City Police Department tar over forhandlingene, og Walter Garber beordres til å forlate lokalene. Denne forandringen irriterer Ryder, som skyter og dreper togføreren for å tvinge Camonetti til å bringe Garber tilbake. Garber beskylder Camonetti for passassjerens død.

Camonetti oppdager at Garber etterforskes etter anklager om å ha akseptert en bestikkelse på 35 000 dollar over en kontrakt for nye t-baner. Ryder oppdager også disse anklagene gjennom nyhetene på Internett, og tvinger Garber til å tilstå ved å true med å drepe en passasjer. Så Garber finner på en historie om at han ble tilbudt penger når han skulle velge mellom to selskaper til en kontrakt, og at han brukte disse pengene til å betale for college til barnet hans. Men han insisterer på at han ville ha gjort nøyaktig samme beslutning uten denne bestikkelsen.

I mellomtiden samtykker ordføreren i å levere løsepengene, og beordrer politiet å levere pengene. Men på vei til utleveringsstedet havner politibilen i en ulykke, og klarer ikke å få pengene dit i tide. Garber forsøker å bløffe Ryder ved å påstå at pengene er levert, uvitende om at Ryder kan overvåke hendelsene via den bærbare datamaskinen. En rasende Ryder truer med å henrette et barn og barnets mor. Et annen gissel, en tidligere soldat, ofrer seg for å redde dem fra å bli drept. En skuddveksling bryter løs når en skarpskytter blir bitt av en rotte, avfører våpenet ved et uhell, og dreper Ramos.

Politiet oppdager at Ryders virkelige navn er Dennis Ford, som tidligere ble dømt til 10 års fengsel for Investeringsbedrageri. Politiet tror at Ryder forsøker å tjene penger på å manipulere finansmarkedet. Ryder krever at Garber selv leverer pengene, og Ryder beordrer Garber til å kjøre toget til neste stasjon. Garber unnslipper ranerne ved en jernbane-overgang, og følger etter dem til et hotell. Bashkin og Emri blir senere skutt og drept etter et sammenstøt med politiet. Ryder sjekker sin bærbare datamaskin, og finner ut at ordningen hans har ført til en fortjeneste på 307 millioner dollar. Garber stopper ham, men Ryder trekker frem sin egen pistol, og Garber skyter ham. Ryder dør av skadene, men Camonetti er vitne til dette fra et helikopter. Etterpå takker ordføreren Garber for at han reddet gislene, og filmen avsluttes med at Garber kommer hjem til sin kone med en pose dagligvarer.

 Skuespillere. 
 Denzel Washington som Walter Garber. Ansatt ved Metropolitan Transportation Authority.
 John Travolta som Dennis "Ryder" Ford / Mr. Blue. Leder for kidnapperne.
 John Turturro som Vincent Camonetti. Gissel-forhandler fra NYPD
 James Gandolfini som ordfører i New York
 Luis Guzmán som Phil Ramos / Mr. Green. En av kidnapperne.
 Michael Rispoli som John Johnson. Sjefen til Walter Garber.
 Gbenga Akinnagbe som Wallace. Et gissel om bord på toget. 
 Frank Wood som politi-kommissær i New York.
 John Benjamin Hickey som vara-ordfører LaSalle
 Gary Basaraba som Jerry Pollard.
 Ramón Rodríguez som Delgado, ansatt ved Metropolitan Transportation Authority.
 Robert Vataj som Emri / Mr. Brown. Som er med på å ta gisler sammen med Ryder.
 Jake Siciliano som en 8 år gammel gutt. Et gissel sammen med sin mor. 
 Aunjanue Ellis som Theresa, Garber's kone.
 Tonye Patano som Regina. En konduktør.
 Jason Butler Harner som Mr. Thomas. Et gissel. 
 Victor Gojcaj som Bashkin / Mr. Gray. En av kidnapperne. 
 Brian Haley som en politi-betjent.

 Referanser 

 Eksterne lenker 




Kategori:Actionfilmer fra USA
Kategori:Filmer fra 2009
Kategori:Nyinnspillinger av filmer
Kategori:Filmer regissert av Tony Scott
Kategori:Engelskspråklige filmer
Kategori:Filmer som foregår ombord i tog